Groenheide Boeke :: Inligting
Sommer net al ons boeke!
Die wie & wat van GROENHEIDE BOEKE
GROENHEIDE BOEKE is ’n baie klein onafhanklike uitgewery van gedrukte sagteband boeke. Die fokus lê by lekkerlees Afrikaanse storieboeke, maar ander boeke wat ons interessant vind word ook uitgegee. Ons poog ook om die standaard van Afrikaans hoog te hou deur o.a. ou boeke weer uit te gee sodat ’n nuwe generasie lesers dit kan geniet.
Voorlegging van Manuskripte
GROENHEIDE BOEKE is altyd opsoek na nuwe boeke, veral in Afrikaans, om te publiseer. Die riglyne vir voorlegging en die publikasie ooreenkoms bevat al die inligting. Die dokumente is in Engels, want ons het gevind dat Afrikaanse skrywers kan deur die bank Engels lees, maar Engelse skrywers kan nie noodwendig Afrikaans lees nie.
Herpublikasie van Ou Boeke
Kopiereg in Suid-Afrika word gereguleer deur die Copyright Act 98 of 1978 (soos gewysig deur die jare) en bepaal dat kopiereg in literêre werke bestaan vir die leeftyd van die outeur plus vyftig jaar (a. 3(2)(a)). Dit beteken dat alle werke waarvan die outeur voor 1967 oorlede is, is buite kopiereg en kan vrylik verwerk en hergepubliseer word.
Baie Afrikaanse werke is egter as gevolg van die ‘50-jaar’-reël nog onder kopiereg, maar om een of ander rede word die regte nie bestuur nie en derhalwe is die werke nie vrylik beskikbaar nie. Dit is een van die aspekte van GROENHEIDE BOEKE se besigheid om hierdie kopiereg-eienaars op te spoor en dan die herpublikasie van die werke te doen. Op hierdie blad lys ons enkele van die werke wie se kopiereg-eienaars ons soek. (Herpublikasie geskied onder dieselfde terme as nuwe werke, insluitende tantième.)
Aankope in Grootmaat
Winkels en skole wat ons boeke in grootmaat wil aankoop, word addisionele afslag gegee na gelang van die grote van die bestelling. Ons is ook bereid om boeke op konsinjasie te verskaf aan goedgekeurde winkels. Gebruik asseblief die kontakbladsy om ’n navraag te rig.
Die volgende inligting rakende GROENHEIDE BOEKE word vereis deur a. 43(1) van die Electronic Communications and Transactions Act 25 of 2002 en deur a. 79(2) van die Consumer Protection Act 68 of 2008:
Volle naam: Robert Izak Sadler h/a GROENHEIDE BOEKE (RSA ID: 7306275043085).
Posadres: Posbus 508, Hartenbos 6520, Suid-Afrika.
Adres vir ontvangs van dokumente: 174, Aalwyndal, Mosselbaai, Suid-Afrika.
Telefoonnommer: 044-695-2066 (Hierdie nommer word slegs verskaf omdat die Wet een vereis; maar daar is geen telefoon aan gekoppel nie.)
Webwerf adres: http://www.groenheide.co.za.
E-pos adres: admin@groenheide.co.za.
Aard van besigheid: Uitgewer van boeke.
Teruggawe van aankope word i.t.v. a. 42(2)(h) van die ECTA, saamgelees met a. 20 van die CPA, beperk tot die omruil van defektiewe boeke.
Robert Izak Sadler h/a GROENHEIDE BOEKEPosbus 508, Hartenbos 6520, Suid-Afrikahttp://groenheide.co.za/inligting.phpKopiereg © Robert I. Sadler24 April 2017